**Skriešanas sacensības vecumā līdz 2 gadiem**

**“Mans pirmais skrējiens”**

**NOLIKUMS**

**Mērķis:**

Veicināt mazu bērnu (0-2 gadi) iesaisti sportiskās aktivitātēs, gūt pozitīvas emocijas un veidot interesi par sportiskām aktivitātēm un piedalīšanos tajās.

**Vieta un laiks:**

* 2024. gada 27. jūlijs;
* Ērgļu estrāde;
* No plkst.11.00.

**Dalībnieki un distance:**

* Sacensībās piedalās dalībnieki līdz 2 gadu vecumam (2022. gada 27. jūlijā dzimuši un jaunāki);
* Dalībnieki veic sacensību organizatoru ierādīto distanci Ērgļu estrādes zālienā vai (lietus gadījumā) uz estrādes asfaltētās daļas, zem nojumes.

**Sacensību gaita:**

* Dalībnieku pieteikšanās notiek sacensību vietā no plkst. 10.00 līdz sacensību sākumam;
* Piesakoties norāda dalībnieka vārdu, uzvārdu, vecumu (gados un mēnešos);
* Dalībniekam tiek izsniegts sacensību numurs – tam jābūt piestiprinātam pie dalībnieka apģērba priekšpusē uz krūtīm visu sacensību laiku;
* Sacensības notiek ar laika kontroli.

**Sacensību rezultāti un apbalvošana:**

* Sacensību protokolā tiek piefiksēti dalībnieki, kuri finišē 1., 2., 3.vietā;
* Ar diplomu, Ērgļu svētku krekliņu un atbalstītāja “BENU aptieka” sarūpētu dāvaniņu tiek apbalvoti pirmo trīs vietu ieguvēji;
* Pārējie sacensību dalībnieki saņem Ērgļu svētku krekliņu, atzinības rakstu par piedalīšanos un atbalstītāja “BENU aptieka” sarūpētas dāvaniņas.

**Publicitāte:**

* Sacensību laikā tiks fotografēts un filmēts. Fotogrāfijas un video var tikt publicēti.

**Ieteikumi un pretenzijas:**

* Visas pretenzijas vai ieteikumi attiecībā uz sacensību norisi ir noformējami rakstiski un iesūtāmi/iesniedzami pasākuma organizatoriem adresē – Rīgas iela 5, Ērgļi, Ērgļu pagasts, Madonas novads, LV-4840.